Midt på 1800-tallet begynte Halsgata, senere Kjøpmannsgata, å ta form langs det gamle veifaret på Halsen. Strandstedet vokste raskere enn bygdene rundt. I 1865 hadde folketallet på Halsen steget til 961. Det var stor fattigdom, og prester og distriktsleger fordømte befolkningens hygiene og moral. Den store utvandringen til Amerika kom til å bidra til romsligere kår for de som ble igjen.